Zapál nervu v nohe
Dobrý deň bola som na pohotovosti lebo som mala bolesť v zadnej časti tela ktorá mi vystrelovala do nohy.Predpisali mi mydocalm a aulin.Do toho som ochorela a chcela by som nasadiť zelený trifed keďže som zahlienená..Tak či sa môžu všetky tieto lieky kombinovať...?
Dobrý deň
Ďakujeme za Vašu otázku
Pri súčasnom užívaní lieku Trifed s liekmi Aulin a Mydocalm boli pozorované stredne závažné interakcie, pri ktorých môže byť ovplyvnený účinok liekov ako aj výskyt ich nežiadúcich účinkov.
Vzhľadom na to, že liek Trifed Expectorant je na lekársky predpis, neodporúčam jeho užívanie bez odporúčania lekára. V prípade výskytu hlienov v dýchacích cestách počas prebiehajúceho ochorenia, odporúčam užívanie lieku
Acetylcysteín Dr. Max
, ktorého súčasné užívanie s liekmi Aulin a Mydocalm je bezpečné.
Liek Acetylcystein Dr. Max obsahuje liečivo acetylcysteín, ktoré riedi hustý hlien v dýchacích cestách. Liek sa rozpustí v polovici pohára vody 1x denne a užíva sa po jedle.
V prípade pretrvávania ťažkostí viac ako 5 dní, alebo zhoršenia zdravotného stavu, odporúčam vyšetrenie u lekára.
Prajem pekný zvyšok dňa
S pozdravom, PharmDr. Lucia Kubáňová